

ประกาศองค์การบริหารส่วนตำบลตะเคียน

## เรื่อง ตกลงราคาจ้างโครงการก่อสร้างถนนคอนกรีต บ้านมอสูง หมู่ที่ ๑๐

…………………..………………..

ด้วยองค์การบริหารส่วนตำบลตะเคียน มีความประสงค์จะตกลงราคาจ้างเหมาก่อสร้างถนนคอนกรีตเสริมเหล็ก บ้านมอสูง หมู่ที่ ๑๐ รายละเอียดโครงการประกอบด้วย ผิวจราจรคอนกรีต ขนาดกว้าง ๔ เมตร ยาว ๑๑๘ เมตร หนา ๐.๑๕ เมตร พื้นที่ดำเนินการก่อสร้างไม่น้อยกว่า ๔๗๒ ตาราเมตร พร้อมติดตั้งป้ายโครงการ ๑ ป้าย ทำตามแบบ อบต. ตะเคียนกำหนด**ราคากลาง ๒๕๕,๓๐๐.- บาท (สองแสนห้าหมื่นห้าพันสามร้อยบาทถ้วน)**

**ผู้มีสิทธิเสนอราคาต้องมีคุณสมบัติดังนี้**

1. เป็นนิติบุคคลหรือบุคคลธรรมดา ที่มีอาชีพรับจ้างทำงานที่ตกลงราคาจ้างดังกล่าว

2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหาร

ราชการส่วนท้องถิ่น ในขณะที่ยื่นซองตกลงราคา

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มครองกันเช่นว่านั้น

4. ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่องค์การบริหารส่วนตำบลตะเคียน ณ วันประกาศตกลงราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการตกลงราคาจ้างครั้งนี้

**กำหนดยื่นซองตกลงราคา ดังนี้**

ณ ที่ทำการองค์การบริหารส่วนตำบลตะเคียน **ในวันที่ ๑๘ – ๑๙ เมษายน ๒๕๖๐** ระหว่างเวลา ๐๘.๓๐ – ๑๖.๓๐ น. เว้นวันหยุดราชการผู้สนใจติดต่อขอรับเอกสารรายละเอียด ได้ที่ กองคลังองค์การบริหารส่วนตำบลตะเคียน ระหว่างวันที่  **๑๘ – ๑๙ เมษายน ๒๕๖๐** ระหว่างเวลา ๐๘.๓๐ – ๑๖.๓๐ น. ดูรายละเอียดได้ที่เว็ปไซต์ www. Takien .go.th หรือสอบถามทางโทรศัพท์หมายเลข ๐-๔๔๓๘-๙๙๘๔ ต่อ ๑๑๑ ในวันเวลาราชการ

ประกาศ ณ วันที่ ๑๒ เดือน เมษายน พ.ศ. ๒๕๖๐

เดชอดุลย์ อ่อนคำ

(นายเดชอดุลย์ อ่อนคำ)

นายกองค์การบริหารส่วนตำบลตะเคียน